Diari Oficial de la Generalitat Valenciana


Sumari del DOGV 4442, del 18-02-2003 (2003/1632)

Informació pública de la convocatòria de les bases per a cobrir dues places de conserge d'instal·lacions esportives i altres oficis, vacants en la plantilla de personal laboral fix, mitjançant concurs oposició.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4442

Data del DOGV
:   18-02-2003

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2003/1632


Data del document
:   28-01-2003

Organisme emissor
:   Ajuntament de Redován

Tipus de document
:   Convocatòria

Descriptors 

:   * Redován
    * concurs administratiu
    * administració local
    * personal de serveis

Informació pública de la convocatòria de les bases per a cobrir dues places de conserge d'instal·lacions esportives i altres oficis, vacants en la plantilla de personal laboral fix, mitjançant concurs oposició. [2003/A1632]
  
Una vegada aprovades per la Comissió de Govern de data 27 d'agost del 2002, i amb la seua modificació realitzada pel mateix òrgan el 4 de novembre del 2002, es publiquen les bases que han de regir la convocatòria de dues places de conserge d'instal·lacions esportives i altres oficis, vacants en la plantilla de personal laboral fix, mitjançant concurs oposició.
  
Primera. Naturalesa i característiques de les places convocades i sistema selectiu
  
I. L'objecte de la present convocatòria és la provisió de dues places de conserge vacants en la plantilla de personal laboral fix de l'Ajuntament i que figuren en l'oferta d'ocupació pública de l'Ajuntament de l'any 2002.
  
II. El sistema de selecció serà per concurs oposició lliure.
  
III. La dotació de les places consistirà en les retribucions bàsiques corresponents al grup E, en la quantia que establisca la Llei de Pressupostos Generals de l'Estat, i respecte de les retribucions complementàries, les assenyalades per al lloc de treball en la relació de llocs de treball de la corporació.
  
Segona. Requisits dels aspirants
  
I. Per a prendre part en la prova els aspirants hauran de complir els següents requisits, en la data en què acabe el termini de presentació d'instàncies:
  
a) A més dels espanyols i els nacionals dels estats membres de la Unió Europea, podran participar en el procés selectiu els estrangers amb residència a Espanya, d'acord amb el que estableix la Llei 4/2000, modificada per Llei Orgànica 8/2000.
  
b) Haver fet 18 anys i no excedir de l'edat de jubilació.
  
c) Estar en possessió del títol de certificat d'escolaritat o equivalent, o en condicions d'obtindre'l en la data en què acabe el termini de presentació d'instàncies. En tot cas l'equivalència haurà de ser aportada per l'aspirant mitjançant un certificat expedit a tal efecte per l'administració competent en cada cas.
  
d) No patir cap malaltia ni defecte físic que impedisquen l'exercici de les corresponents funcions. Els qui tinguen la condició de discapacitats hauran d'acreditar l'aptitud per a l'exercici de les funcions corresponents a la plaça objecte de la present convocatòria, mitjançant un dictamen expedit en data posterior a la publicació de les presents bases en el Butlletí Oficial de la Província i amb anterioritat a l'inici de les proves selectives, per un equip multiprofessional competent, de conformitat amb el que estableix l'article 38.3 de la Llei 13/1982, de 7 d'abril.
  
e) No haver sigut separat mitjançant un expedient disciplinari de qualsevol de les administracions o institucions públiques, ni trobar-se inhabilitat per a l'exercici de funcions públiques. L'aspirant que resulte seleccionat se sotmetrà al règim d'incompatibilitats vigent.
  
II. Tots els requisits hauran de complir-se en l'últim dia de termini de presentació d'instàncies i mantindre's durant tot el procés selectiu. Amb tal objecte es podran efectuar les comprovacions oportunes fins a arribar a la presa de possessió com a personal laboral fix en la plantilla de l'Ajuntament de Redován.
  
Tercera. Sol·licituds
  
I. Les sol·licituds per a prendre part en el concurs oposició es presentaran dirigides a l'alcalde de l'Ajuntament de Redován, segons el model que serà subministrat en ell, en les quals es manifestarà que es compleixen els requisits exigits en la base segona, amb referència a la data d'expiració del termini assenyalat per a l'admissió d'aquelles i que es comprometen a prestar el jurament o promesa establit en el Reial Decret 707/1979, de 5 d'abril.
  
Les persones amb discapacitats hauran d'aportar una fotocòpia del certificat de la Direcció Territorial de Benestar Social d'Alacant, de la Conselleria de Benestar Social, que acredite la condició legal de discapacitat o d'un altre organisme amb igual competència en la matèria.
  
II. En la sol·licitud, els interessats faran constar els mèrits que compleixen, dels que puntuaran en la fase de concurs. Junt amb la instància, l'aspirant només presentarà una fotocòpia del seu currículum i del document nacional d'identitat. Els aspirants que superen la fase d'oposició seran citats perquè en el termini de 10 dies hàbils presenten la documentació acreditativa dels mèrits establits en la convocatòria, en l'original acompanyat de fotocòpia per a la seua compulsa.
  
III. El termini de presentació de sol·licituds serà de 20 dies naturals comptadors des del sendemà de la publicació de l'anunci extracte en el Butlletí Oficial de la Província.
  
Les sol·licituds i la resta de documentació es presentaran en el Registre de l'Ajuntament de Redován, de dilluns a divendres de 10.00 a 14.00 hores, o en la forma que determina l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
IV. Els efectes administratius de la convocatòria es produiran des de la data en què es publique l'anunci extracte en el Butlletí Oficial de la Província.
  
V. Les bases de la convocatòria es publicaran en el Butlletí Oficial de la Província i al tauler d'anuncis de la corporació, i en extracte en el Boletín Oficial del Estado. En l'esmentat extracte, a més d'incloure les insercions que calguen, s'avisarà que en el Butlletí Oficial de la Província es publicarà la resolució aprovatòria de les llistes d'admesos i exclosos, així com la data, hora i lloc de realització del primer exercici de la fase d'oposició.
  
Quarta. Admissió d'aspirants
  
Finalitzat el termini de presentació de sol·licituds, la Presidència de l'Ajuntament de Redován dictarà una resolució en el termini d'un mes, on es declare aprovada la llista provisional d'admesos i exclosos, que es farà pública en el Butlletí Oficial de la Província i al tauler d'anuncis de l'Ajuntament.
  
Contra la dita resolució es concedirà un termini de 10 dies hàbils perquè es puguen formular reclamacions o esmenar els defectes que hagen motivat l'exclusió. Si n'hi ha, seran acceptades o rebutjades en la resolució per la qual s'aprove la llista definitiva i tal resolució es farà pública, així mateix, als llocs indicats per a la llista provisional.
  
La publicació de la dita resolució serà determinant dels terminis a l'efecte de possibles impugnacions i recursos.
  
Els errors de fet podran esmenar-se en qualsevol moment d'ofici o a petició de l'interessat.
  
Si no es produïra cap reclamació, la resolució provisional esdevindria definitiva automàticament.
  
Cinquena. Tribunal qualificador
  
I. El tribunal qualificador, de conformitat amb el que disposa el Reial decret 896/1991, de 7 de juny, Decret Legislatiu de 20 de març de 1991, pel qual s'aprova el Text Refós de la Llei de la Funció Publica Valenciana i Decret 33/1999, pel qual s'aprova el Reglament de Selecció, Provisió de Llocs de Treball i Carrera Administrativa de la Funció Pública Valenciana estarà integrat per:
  
President: l'alcalde president de l'Ajuntament de Redován o membre de la corporació en qui delegue.
  
Secretari: el de la corporació o funcionari d'ella en qui delegue.
  
Vocals:
  
- La secretària interventora de l'Ajuntament.
  
- Un representant de la Comunitat Autònoma Valenciana designat per ella.
  
- Dos representants designats per les organitzacions sindicals majoritàries de la província d'Alacant.
  
Tots els membres del tribunal hauran de posseir una titulació igual o superior a l'exigida per a l'ingrés en el cos o escala de què es tracta.
  
La designació dels membres del tribunal, que inclourà la dels respectius suplents, es farà pública en el Butlletí Oficial de la Província, així com al tauler d'anuncis de l'Ajuntament.
  
Tots els seus membres tindran veu i vot.
  
II. El tribunal no podrà constituir-se ni actuar sense l'assistència, almenys, de quatre dels seus membres, titulars o suplents indistintament, i estarà facultat per a resoldre qualsevol dubte o incident que poguera sorgir durant la realització del concurs oposició, i per a prendre acords i dictar totes les normes que calguen que per al bon orde i resultat de les proves.
  
III. A l'efecte de comunicacions i la resta d'incidències, el tribunal, siga quin siga el lloc de realització de les proves selectives, tindrà la seua seu a les dependències de l'Ajuntament de Redován
  
IV. El tribunal podrà disposar la incorporació als seus treballs d'assessors especialistes per a totes o algunes de les proves. Els dits assessors es limitaran a l'exercici de les seues especialitats tècniques, i d'acord exclusivament amb elles col·laboraran amb el tribunal i tindran veu però no vot.
  
Igualment el tribunal podrà, sempre sota la seua direcció i control, utilitzar ajudants a fi d'agilitar les proves.
  
V. En cada reunió del tribunal poden participar els membres titulars, i si se n'absenten, els suplents; però no podran substituir-se entre si en una mateixa reunió.
  
Si, una vegada constituït el tribunal i iniciada la reunió se n'absentara el president, ell hauria de designar d'entre els vocals concurrents el qui el substituirà durant la seua absència.
  
VI. Els membres del tribunal, així com els assessors especialistes i ajudants a què es fa referència en l'apartat IV de la present base, estaran subjectes als motius i causes generals d'abstenció i recusació dels articles 28 i 29 de la Llei de Règim Jurídic de les Administracions Públiques i del Procediment Administratiu Comú, així com al que disposa l'article 8 del Decret 33/1995, de la Generalitat Valenciana, notificant-ho a l'autoritat convocant.
  
VII. Als membres i ajudants del tribunal, així com als assessors especialistes que concórreguen a les seues sessions, se'ls pagaran indemnitzacions per assistències i, quan pertoque per dietes i despeses de viatge, en les quanties establides en la legislació vigent en el moment de les meritacions. Les indemnitzacions dels col·laboradors i ajudants seran les mateixes que les dels vocals.
  
A estos efectes d'indemnitzacions s'aplicarà el que preveu el Reial Decret 236/1988, de 4 de març.
  
Sisena. Desenvolupament de les proves selectives
  
I. Mitjançant una resolució de la Presidència a què es referix la base quarta i que es publicarà en el Butlletí Oficial de la Província, s'anunciaran, així mateix, el dia, hora i lloc de realització del primer exercici de la fase d'oposició que tindrà lloc en un termini no inferior a 15 dies hàbils.
  
II. El començament dels restants exercicis s'anunciarà només al tauler d'anuncis de l'Ajuntament i al local on s'haja realitzat el precedent, amb una antelació mínima de 24 hores.
  
Si es tracta d'una sessió del mateix exercici l'antelació mínima serà de 12 hores.
  
Des de la total conclusió d'un exercici o prova fins al començament del següent haurà de transcórrer un termini mínim de 72 hores i màxim de 45 dies naturals.
  
No obstant això, es podran reduir els terminis indicats en el paràgraf anterior si ho proposa el tribunal i ho accepten tots els aspirants o si és sol·licitat per ells unànimement.
  
El tribunal podrà requerir en qualsevol moment als aspirants que acrediten la seua identitat, i amb tal fi hauran de concórrer a totes les proves amb un document oficial que permeta la dita identificació.
  
III. Els aspirants seran convocats per a cada exercici en crida única, sent-ne exclosos els que no hi compareguen.
  
Els aspirants perdran el seu dret si compareixen als llocs de celebració quan ja s'hagen iniciat les proves o per no assistir-hi, encara quan es dega a causes justificades. Si es tracta de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que aquelles no hagen finalitzat i la dita admissió no menyscabe el principi d'igualtat amb la resta dels aspirants.
  
L'orde d'actuació dels opositors en els exercicis en què no puguen actuar conjuntament estarà determinat per sorteig.
  
Setena. Procediment de selecció
  
El procediment de selecció constarà de les fases següents, una primera d'oposició i una segona i posterior de concurs.
  
I. Fase d'oposició.
  
Estarà composta pels següents exercicis, tots ells obligatoris i eliminatoris.
  
1. Primer exercici: obligatori i eliminatori Consistirà en la realització d'un test de 30 preguntes sobre coneixements relacionats amb el programa que apareix com a annex a les present bases, amb una duració de 30 preguntes.
  
2. Segon exercici. Obligatori i eliminatori Consistirà en una prova objectiva de caràcter pràctic, dirigida a apreciar la capacitat dels aspirants per a realitzar tasques de manteniment senzilles i referides a les funcions pròpies del lloc de treball.
  
Els resultats de cada exercici es publicaran immediatament després de ser acordats pel tribunal al tauler d'anuncis de l'ajuntament.
  
II. Fase de concurs.
  
Només seran computats en la fase de concurs els mèrits d'aquells aspirants que hagen superat la fase d'oposició.
  
Junt amb el resultat de l'últim exercici de la fase d'oposició, el tribunal exposarà al públic la relació d'aspirants que, per haver superat tots els exercicis, han de passar a la fase de concurs, citant-los perquè en el termini de 10 dies hàbils presenten la documentació acreditativa dels mèrits i experiència establits en la convocatòria, en l'original acompanyat d'una fotocòpia per a la seua compulsa.
  
En el cas que els mèrits consistisquen en servicis prestats i sempre que ho hagen sigut en l'Ajuntament de Redován, no serà necessari adjuntar-hi un certificat o justificants d'ells, encara que perquè es puguen valorar pel tribunal serà indispensable que es faça constar tal circumstància i s'al·leguen i s'assenyalen amb tota claredat en la sol·licitud.
  
Els mèrits al·legats i justificats pels aspirants que el tribunal valorarà són els que s'indiquen en la següent taula amb la puntuació que s'assenyala, i referits a la data de tancament del termini de presentació d'instàncies per a ser admés al procés selectiu.
  
1. Experiència professional específica: es valorarà l'acompliment de treballs propis de l'ofici, com a conserge, vigilant, o semblant, en funció del temps treballat en l'administració pública, valorant-se el present apartat amb un màxim de 4 punts. Es valorarà a raó de 0,08 punts per mes complet de servici.
  
2. Aptituds per al lloc de treball. Cursos de formació i perfeccionament: es valoraran fins a un màxim de 2 punts els cursos de formació i perfeccionament específics, relacionats directament amb la plaça convocada, inclòs el coneixement en matèria d'informàtica. La valoració de cada curs s'efectuarà en funció de la seua duració, d'acord amb la següent escala:
  
a) de 100 o més hores: 2 punts.
  
b) de 50 o més hores: 1 punt.
  
c) de 20 o més hores: 0,50 punts.
  
Només es valoraran els esmentats cursos si són convocats i organitzats per la universitat, instituts o centres oficials, o altres entitats, sempre que en este últim cas estiguen homologats per l'Institut Valencià d'Administració Pública.
  
Huitena. Qualificació
  
I. Fase d'oposició.
  
Cada exercici de la fase d'oposició serà obligatori i eliminatori, i es qualificarà de 0 a 10 punts, i només es consideraran aprovats els aspirants que aconseguisquen 5 punts en cada un d'ells.
  
La qualificació de cada aspirant s'obtindrà sumant les puntuacions atorgades pels distints membres del tribunal, i dividint el total pel nombre d'assistents a aquell.
  
II. Fase de concurs.
  
La valoració dels mèrits de cada aspirant s'obtindrà aplicant la taula i regles que figuren en la base setena, apartat II.
  
III. La qualificació definitiva de cada aspirant estarà determinada per la suma de les puntuacions obtingudes en cada un dels exercicis de la fase d'oposició i en la fase de concurs.IV. En el cas d'empat en la puntuació final, el tribunal formularà una proposta d'aprovats de conformitat amb les següents regles:
  
a) En primer lloc en favor de qui obtinga millor puntuació en la fase de concurs.
  
b) Si persisteix tal empat, es procedirà a valorar les fraccions inferiors a un mes en el temps de servicis prestats.
  
c) Si fins i tot així continuara l'empat, es proposaria als aspirants una nova pràctica.
  
Novena. Relació d'aprovats i presentació de documents
  
I. Relació d'aprovats: finalitzada la qualificació, el tribunal publicarà, al tauler d'anuncis de l'Ajuntament, la relació d'aprovats, sense que en cap cas, sota sanció de nul·litat de ple dret, puga declarar aprovats en les proves selectives un nombre d'aspirants superior al de les places convocades.
  
La dita llista serà elevada junt amb l'acta de l'última reunió del tribunal qualificador del concurs oposició a l'òrgan competent per a efectuar el nomenament amb les modificacions que, si pertoca, siguen pertinents.
  
II. Presentació de documents.
  
En el termini de 20 dies hàbils comptadors de la publicació pel tribunal al tauler d'anuncis de la relació d'aprovats a que fa referència la base anterior, l'aspirant proposat haurà de presentar a la Secretaria de l'Ajuntament els documents acreditatius de capacitat i requisits exigits:
  
1. Fotocòpia del document nacional d'identitat, acompanyada de l'original per a la seua compulsa.
  
2. Còpia autenticada o fotocòpia, acompanyada de l'original per a la seua compulsa, de la titulació exigida en la convocatòria, o justificant d'haver pagat els drets per a la seua expedició. Si els esmentats documents estigueren expedits després de la data en què va expirar el termini de presentació d'instàncies, caldria justificar el moment en què es van concloure els estudis.
  
3. Declaració jurada de no haver sigut separat, mitjançant un expedient disciplinari, del servici de qualsevol de les administracions públiques, així com de no trobar-se sotmés a cap de les causes d'incapacitat i incompatibilitat assenyalades en la legislació vigent.
  
4. Certificat del Ministeri de Justícia en què s'acredite no trobar-se complint pena d'inhabilitació.
  
L'aspirant que tinga la condició legal de minusvàlid haurà de presentar, a més, un certificat de la Direcció Territorial de Benestar Social d'Alacant, de la Conselleria de Benestar Social, o d'un altre organisme amb igual competència en la matèria que acredite tal condició i la seua capacitat per a exercir les tasques que corresponguen a la plaça objecte de la present convocatòria.
  
III. Si, dins del termini indicat, i excepte casos de força major, no presenta la documentació o de l'examen d'ella es deduïra que manca d'algun dels requisits assenyalats en la base segona, i que no consten en el seu expedient personal, no podria ser nomenat i quedarien anul·lades les seues actuacions, sense perjudici de la responsabilitat en què poguera haver incorregut per falsedat en la sol·licitud inicial.
  
IV. Si té la condició de funcionari públic o contractat en règim laboral per organismes públics, estarà exempt de justificar les condicions i els requisits exigits quan va obtindre el seu anterior nomenament, per la qual cosa haurà de presentar, únicament, el certificat del ministeri, corporació local o organisme públic de què depén, justificatiu de la seua condició i del fet que compleix les condicions i requisits assenyalats en la base segona.
  
V. L'aspirant d'un altre país comunitari haurà d'acreditar, a més, els requisits a què es referix la Llei 17/1993, de 23 de desembre, sobre l'Accés a Determinats Sectors de la Funció Pública dels Nacionals dels altres estats membres de la Comunitat Europea.
  
Deu. Nomenament i presa de possessió
  
Acreditats els requisits en el termini establit en la base anterior, la presidència de la corporació procedirà al nomenament definitiu de l'aspirant; l'interessat haurà de prendre possessió del seu càrrec en termini reglamentari. Si no ho fera, sense una causa justificada, perdria el seu dret per caducitat del nomenament.
  
Onze. Normativa supletòria i recursos
  
I. La convocatòria es regirà en tot allò no establit per les presents bases pel que disposa la Llei 7/1985, de 2 d'abril; Reial Decret Legislatiu 781/1986, de 18 d'abril; Llei 30/1984, de 2 d'agost, de Mesures per a la Reforma de la Funció Pública, i les seues modificacions posteriors; Decret Legislatiu de 24 d'octubre de 1995, pel qual s'aprova el Text Refós de la Llei de Funció Pública Valenciana; Reial Decret 896/1991, de 7 de juny; Decret 33/1999, de 9 de març, del Govern Valencià; Reial Decret 364/1995, de 10 de març, i la resta de disposicions legals vigents en la matèria. La present convocatòria, bases, actes administratius que es deriven d'ella i de l'actuació del tribunal podran ser impugnats pels interessats en els casos, formes i terminis establits en la Llei sobre Règim Jurídic de les Administracions Públiques i del Procediment Administratiu Comú.
  
II. La convocatòria, les seues bases i tots els actes administratius que es deriven d'ella i de les actuacions del tribunal, podran ser impugnats pels interessats en els casos i en la forma, previstos en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
III. Els aspirants realitzaran al·legacions, suggeriments, reclamacions o peticions de revisió sobre la puntuació atorgada pel tribunal o una altra circumstància relativa al desenvolupament de les proves durant els 5 dies següents a la publicació de la puntuació de cada prova o exercici i serà el tribunal el qui hi decidisca en la següent sessió, el qual ho ressenyarà en la corresponent acta.
  
ANNEX
  
Temari per a l'exercici teòric de l'oposició
  
Tema 1. La Constitució espanyola de 1978. Estructura i principis fonamentals, drets i deures. Principis rectors de la política econòmica i social.
  
Tema 2. La Corona. Les Corts Generals. El poder judicial. El poder executiu.
  
Tema 3. El procediment administratiu: concepte. La Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Els subjectes. Fases de procediment administratiu. Notificacions i comunicacions. Els recursos administratius: concepte i classes.
  
Tema 4. Organització municipal. L'ajuntament en ple. L'alcalde. La comissió de govern. Les comissions informatives.
  
Tema 5. Serveis i dependències municipals: ubicació, funcions i activitats que s'exerceixen.
  
Tema 6. El personal al servei de les corporacions locals. El personal laboral.
  
Tema 7. Seguretat i salut en el treball: prevenció de riscos laborals. Elements de seguretat.
  
Tema 8. Funcions i obligacions d'un conserge respecte a les instal·lacions i material existent en un centre públic.
  
Tema 9. Manteniment i conservació de les instal·lacions del centre públic: avaries més freqüents i reparació.
  
Tema 10. El control dels subministraments: aigua, llum, gasoil.
  
Cosa que es fa pública d'acord amb el que disposa l'article 6 del Reial Decret 896/1991, de 7 de juny.